b'\n_START_ARTICLE_\nGorivna celica\n_START_PARAGRAPH_\nGorivna celica je naprava, ki spremeni kemi\xc4\x8dno energijo goriva v elektri\xc4\x8dno energijo s pomo\xc4\x8djo kemi\xc4\x8dne reakcije in oksidanta. Najpogostej\xc5\xa1e gorivo je vodik, lahko pa se uporablja tudi fosilna goriva kot zemeljski plin, alkohol (metanol) in drugi ogljikovodiki. Gorivne celice se razlikujejo od baterij v tem da potrebujejo za delovanje vir goriva in oksidanta._NEWLINE_Prve gorivne celice so izumili \xc5\xbee leta 1838. Ve\xc4\x8d kot stoletje pozneje je NASA razvila celice za pogon vesoljskih sond, satelitov in kapsul. Iz teh so se razvile komercialne celice, ki se jih uporablja na \xc5\xa1tevilnih drugih podro\xc4\x8djih. Uporablja se jih kot pomo\xc5\xbeni vir energije v industriji, stavbah in odmaknjenih podro\xc4\x8djih. V prihodnosti jih lahko pri\xc4\x8dakujemo \xc5\xa1ir\xc5\xa1o uporabo v avtomobilih, vili\xc4\x8darjih, motorjih, podmornicah, \xc4\x8dolnih, letalih in marsikje drugje.\n_START_SECTION_\nTipi gorivnih celic\n_START_PARAGRAPH_\nObstaja ve\xc4\x8d vrst gorivnih celic, vse pa imajo negativno anodo in pozitivno katodo ter elektrolit. Elektroni te\xc4\x8dejo od anode do katode v enosmernem toku. Glavna razlika med celicami je tip elektrolika. Razli\xc4\x8den je tudi \xc4\x8das zagona in sicer 1 sekunda pri PEMFS in do deset minut pri SOFC. Obstajajo tudi razli\xc4\x8dne velikosti, manj\xc5\xa1e proizvajajo napetost 0,7 V, ki so vezane serijsko za ve\xc4\x8djo napetost. Gorivne celice imajo izkoristek 40\xe2\x80\x9360%, kar je ve\xc4\x8d kot npr. izkoristek batnega motorja (titpi\xc4\x8dno 20-40%), manj pa od klasi\xc4\x8dnih baterij (90%).Celice poleg elektrike proizvajajo tudi toploto, v tem primeru je lahko izkoristek 85%._NEWLINE_Trg gorivnih celic vztrajno rase, ocenjuje se 50 GW okrog leta 2020.'